
Da li je zabranjeno da dvospolci ulaze u ženske odaje ?


* 
* 
* 
* 
* 
* 
* 

 
Da li je zabranjeno da dvospolci ulaze u ženske odaje ?

Ummu Selema, radijallahu anha, pripovijeda da je Vjerovjesnik, sallallahu alejhi ve sellem, jednom prilikom bio kod nje, a u kući se nalazio muhannes, koji se obratio Ummu Seleminom bratu Abdullahu b. Ebu Umejji: “Ako vam Uzvišeni Allah omogući da sutra osvojite Taif, odvest ću te kod Gajlanove kćerke, koja nije nimalo mršava.” ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, reče: “Ovu osobu nipošto nemojte puštati u kuću”


Aiša, radijallahu anha, kazuje: “Jedan muhannes, kojeg su ubrajali u muškarce koji nemaju potrebe za ženama, ulazio je u odaje Poslanikovih, sallallahu alejhi ve sellem, supruga. Kad je Vjerovjesnik, sallallahu alejhi ve sellem, jednom prlikom ušao u kuću, taj isti čovjek opisivao je neku ženu da izgleda izazovno. Vjerovjesnik, sallallahu alejhi ve sellem, reče: ‘Vidim da je upućen u ženske tajne, zato neka ne ulazi u vaše odaje!’ I od tada više nije ulazio u odaje žena.”86


Propisi u vezi s poglavljem :


Prvo, zabranjeno je dvospolcima i muhannesima da ulaze kod žena.


Drugo, Eš-Ševkani u djelu Nejlul-evtar, 6/247, navodi da su učenjaci kazali da je muhannesu koji je živio za vrijeme Poslanika, sallallahu alejhi ve sellem, zabranjeno da ulazi u ženske odaje iz tri razloga: prvo, pretpostavljalo se da on nema potrebe za ženama, ali kada je počeo opisivati žene, pokazalo se da je ta pretpostavka neutemeljena; drugo, u prisustvu ljudi opisivao je tijelo žena i govorio o njihovoj intimi, a zabranjeno je opisivati vlastitu ženu, kamoli tuđu; i, treće, hvalio se da je, poput žena, upućen u njihov izgled i intimu.”


Treće, opisivanje žene ponekad može biti namjesto njenog viđenja, može čak i veću smutnju proizvesti. Četvrto, muškarce koji sliče ženama treba odstraniti iz ženskog društva, kako bi se spriječilo moguće zlo; a upao je u očiti ***[haram](https://pitajucene.com/search/haram/questions/ "Pretraži pitanja o haramu")*** onaj ko se trudi da sliči ženama.


 


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


